CELEX: 62010CA0510
Language: fi
Date: 2012-04-26 00:00:00
Title: Asia C-510/10: Unionin tuomioistuimen tuomio (kolmas jaosto) 26.4.2012 (Østre Landsretin (Tanska) esittämä ennakkoratkaisupyyntö) — DR ja TV2 Danmark A/S v. NCB — Nordisk Copyright Bureau (Jäsenvaltioiden lainsäädännön lähentäminen — Tekijänoikeus ja lähioikeudet — Direktiivi 2001/29/EY — 5 artiklan 2 kohdan d alakohta — Oikeus välittää yleisölle teoksia — Kappaleen valmistamista koskevasta oikeudesta poikkeaminen — Yleisradio-organisaatioiden omin välinein ja omia lähetyksiään varten tekemät lyhytaikaiset teosten tallenteet — Kolmannen osapuolen välinein tehdyt tallenteet — Yleisradio-organisaation velvollisuus korvata kaikki kolmannen osapuolen toimista ja laiminlyönneistä aiheutuvat haittavaikutukset)

16.6.2012   
            
            
               FI
            
            
               Euroopan unionin virallinen lehti
            
            
               C 174/8
            
         Unionin tuomioistuimen tuomio (kolmas jaosto) 26.4.2012 (Østre Landsretin (Tanska) esittämä ennakkoratkaisupyyntö) — DR ja TV2 Danmark A/S v. NCB — Nordisk Copyright Bureau
   (Asia C-510/10) (1)
   
   (Jäsenvaltioiden lainsäädännön lähentäminen - Tekijänoikeus ja lähioikeudet - Direktiivi 2001/29/EY - 5 artiklan 2 kohdan d alakohta - Oikeus välittää yleisölle teoksia - Kappaleen valmistamista koskevasta oikeudesta poikkeaminen - Yleisradio-organisaatioiden omin välinein ja omia lähetyksiään varten tekemät lyhytaikaiset teosten tallenteet - Kolmannen osapuolen välinein tehdyt tallenteet - Yleisradio-organisaation velvollisuus korvata kaikki kolmannen osapuolen toimista ja laiminlyönneistä aiheutuvat haittavaikutukset)
   2012/C 174/10
   Oikeudenkäyntikieli: tanska
   
      Ennakkoratkaisua pyytänyt tuomioistuin
   
   Østre Landsret
   
      Pääasian asianosaiset
   
   
      Kantajat: DR ja TV2 Danmark A/S
   
      Vastaaja: NCB — Nordisk Copyright Bureau
   
      Oikeudenkäynnin kohde
   
   Ennakkoratkaisupyyntö — Østre Landsret — Tekijänoikeuden ja lähioikeuksien tiettyjen piirteiden yhdenmukaistamisesta tietoyhteiskunnassa 22.5.2001 annetun Euroopan parlamentin ja neuvoston direktiivi 2001/29/EY (EYVL L 167, s. 10) 5 artiklan toisen kohdan d alakohdan tulkinta — Edellytykset, joiden täyttyessä voidaan poiketa kappaleen valmistamista koskevasta yksinoikeudesta — Yleisradiotoimintaa harjoittavien toimijoiden omin välinein ja omia lähetyksiään varten tekemät lyhytaikaiset tallenteet — Yleisradio-organisaatio, joka on tilannut riippumattomilta ulkopuolisilta televisiotuotantoyhtiöiltä tallenteita voidakseen käyttää niitä omissa lähetyksissään
   
      Tuomiolauselma
   
   
               1)
            
            
               Tekijänoikeuden ja lähioikeuksien tiettyjen piirteiden yhdenmukaistamisesta tietoyhteiskunnassa 22.5.2001 annetun Euroopan parlamentin ja neuvoston direktiivin 2001/29/EY 5 artiklan 2 kohdan d alakohtaan sisältyvää ilmaisua ”omin välinein” on tulkittava itsenäisesti ja yhdenmukaisesti unionin oikeuden nojalla.
            
         
               2)
            
            
               Direktiivin 2001/29 5 artiklan 2 kohdan d alakohtaa, luettuna yhdessä saman direktiivin 41 perustelukappaleen kanssa, on tulkittava siten, että yleisradio-organisaation omiin välineisiin katsotaan sisältyvän sen puolesta tai sen vastuulla toimivan kolmannen osapuolen välineet.
            
         
               3)
            
            
               Selvitettäessä, voidaanko yleisradio-organisaation omia lähetyksiään varten kolmannen osapuolen välinein tekemiin tallenteisiin soveltaa direktiivin 2001/29 5 artiklan 2 kohdan d alakohdassa säädettyä lyhytaikaisia tallenteita koskevaa poikkeusta, kansallisen tuomioistuimen tehtävänä on arvioida, voidaanko kyseisen kolmannen osapuolen katsoa toimivan pääasian olosuhteissa yleisradio-organisaation ”puolesta” tai ainakin sen ”vastuulla”. Arvioitaessa, onko kolmas osapuoli toiminut yleisradio-organisaation ”vastuulla”, olennaisena edellytyksenä on se, että yleisradio-organisaation on korvattava kolmansia — erityisesti tekijöitä, jotka saattavat kärsiä vahinkoa teostensa luvattomasta tallentamisesta — kohtaan kaikki kolmannen osapuolen — esimerkiksi ulkopuolisen juridisesti itsenäisen televisiotuotantoyhtiön — toimista ja laiminlyönneistä aiheutuvat haittavaikutukset samalla tavoin kuin jos yleisradio-organisaatio olisi itse toteuttanut nämä toimet ja syyllistynyt näihin laiminlyönteihin.
            
         
      (1)  EUVL C 346, 18.12.2010.